Sveti Klement (otok)
Sveti Klement je otok u hrvatskom dijelu Jadranskog mora. Nalazi se u grupi Paklenih otoka u srednjoj Dalmaciji jugozapadno od otoka Hvar. Njegova površina iznosi 5,276 km2, dok duljina obalne crte iznosi 29,891 km i najveće je otoka otočja. Najviši vrh Vela glava visok je 94 m. Manji dio otoka obrastao je u makiju i nisku borovu šumu. Na otoku se nalaze tri povremeno naseljena naselja: Palmižana, Momića Polje i Vlaka. U Palmižani je u ljetnim mjesecima, otvorena ACI marina Palmižana, dok je u zaljevu Soline sidrište za jedrilice i manje lađe. Administrativno pripada Gradu Hvaru u Splitsko-dalmatinskoj županiji.

Na predjelu Palilo obitelj Machiedo imala je svoj posjed. Kad je austrijski car podijelio nasljedno plemstvo Ivanu Krstitelju Machiedu, dobili su pridjevak po imenu ovog predjela, Palilski (de Palilo).

Vidi još 
 Popis otoka u Hrvatskoj
 Pakleni otoci

Reference

Vanjske veze 
 Tajno sklonište umornih Hvarana
 Reportaža sa "Morskog praseta" 
 Sveti Klement (galerija fotografija)  
 Slikovna galerija 

Srednjodalmatinski otoci